சிட்ரிக் அமிலம் நைட்ரிக் அமிலத்திற்குப் பதிலாக உயிர்தொழில்நுட்பவியலிலும் மருந்துத் தொழில்துறையிலும் பயன்படுத்தப்படுகிறது. பயன்படுத்தப்பட்ட நைட்ரிக் அமிலத்தை அகற்றுவதில் தீங்கு இருக்கிறது, ஆனால் சிட்ரிக் அமிலத்தில் இந்த சிக்கல் இல்லை.

சிட்ரிக் அமிலம், கழிவறை மற்றும் சமையலறைகளைச் சுத்தப்படுத்தும் கரைசல்களில் செயல்மிகு உள்ளடக்கப்பொருளாகும். ஆறு சதவிகிதம் செறிவுள்ள சிட்ரிக் அமிலக் கரைசல், கண்ணாடியில் உள்ள கடின நீரின் கறைகளை தேய்க்காமலே அகற்றக்கூடியதாகும். தொழிற்துறையில் இது எஃகிலிருந்து துருவை அகற்றப் பயன்படுத்தப்படுகிறது.

சிட்ரிக் அமிலம் பொதுவாக, பழுப்பு நிற ஹெராயினின் கரைதிறனை அதிகரிப்பதற்கு தாங்கலாகப் பயன்படுத்தப்படுகிறது. எயிட்ஸ் மற்றும் ஈரலழற்சி ஆகியவை பரவுவதைத் தடுக்கும் முயற்சியாக ஹெராயின் பயன்படுத்துபவர்கள் தங்கள் சுத்தமற்ற ஊசிகளுக்கு பதிலாக சுத்தமான ஊசிகளைப் பரிமாறிப் பயன்படுத்துவதற்கான ஊக்கப்படுத்தியாக, ஒற்றைப் பயன்பாட்டு சிட்ரிக் அமிலச் சிறு பைகள் பயன்படுத்தப்பட்டு வருகின்றன.. அஸ்கார்பிக் அமிலம், அசிட்டிக் அமிலம் மற்றும் லாக்டிக் அமிலம் ஆகியவை பழுப்பு நிற ஹெராயினுக்குப் பயன்படுத்தப்படும் பிற அமிலமாக்கிகளாகும்; இவை இல்லாவிட்டால் போதை மருந்து பயன்படுத்துபவர் அதற்கு பதிலாக எலுமிச்சை சாறு அல்லது வினிகரைப் பயன்படுத்துவார்.

HMTD தொகுப்பாக்கத்திற்குத் தேவைப்படும் வேதிப்பொருள்களில் சிட்ரிக் அமிலம் ஒன்றாகும். HMTD என்பது அசிட்டோன் பெராக்சைடைப் போலவே அதிக வெப்பம், உராய்வு மற்றும் அதிர்வு உணர்வுத் தன்மை உள்ள வெடிப் பொருளாகும். இந்தக் காரணத்தினாலேயே சிட்ரிக் அமிலம் அதிக அளவில் வாங்கினால், அது தீவிரவாத செயல்களுக்காக வாங்கப்படுவதாக இருக்கலாம் என்ற சந்தேகம் எழக்கூடும்.

கொழுப்பு உருண்டைகளை வைத்திருக்க பனிகுழைமத்திலும் (ஐஸ் க்ரீமிலும்) சிட்ரிக் அமிலம் சேர்க்கப்படலாம், புதிய எலுமிச்சைச் சாறு பயன்படுத்த வேண்டிய இடங்களிலெல்லாம் உணவுப் பொருள்களிலும் சிட்ரிக் அமிலத்தைப் பயன்படுத்தலாம். சிட்ரிக் அமிலமானது, பல்வேறு நுரை சூத்திரத் தேவைகளில் சோடியம் பைகார்பனேட்டுடன் பயன்படுத்தப்படுகிறது, இது உள்ளெடுத்துக்கொள்ளுதல் ("எ.கா.", பொடி, மாத்திரைகள்) மற்றும் தனிப்பட்ட கவனிப்புக்காகவும் ("எ.கா"., குளியல் உப்புகள், குளியல் உருண்டைகள் (ஈரமாக்கப்படும் போது அதிக நுரை தரும் உருண்டைகள்) மற்றும் கிரீஸ் சுத்தப்படுத்துதல்) பயன்படுகின்றது.

சிட்ரிக் அமிலமானது பொதுவாக ஒயின் தயாரிப்பில் அமிலத் தன்மை குறைவான அல்லது அமிலத்தன்மையற்ற பழங்களைப் பயன்படுத்தும் நிலையில் பதிலீடாக அல்லது மேம்படுத்தியாக பயன்படுத்தப்படுகிறது. உற்பத்தி செலவு குறைவென்பதால் இது பெரும்பாலும் அதிக விலை ஒயின்களுக்காகப் பயன்படுத்தப்படுகிறது.

கூந்தலிலிருந்து மெழுகையும் வண்ணங்களையும் கழுவியகற்ற, நுரைமக் கழுவியிலும் (ஷாம்பூ) சிட்ரிக் அமிலத்தைப் பயன்படுத்தலாம். வெளிரலுக்கான தயாரிப்பில் சிட்ரிக் அமிலம் பயன்படுத்தப்படுவது அனைவரும் அறிந்ததே. ஆனால் இது விளைவிக்கும் சேத அளவின் காரணமாக பொதுவாகப் பரிந்துரைக்கப்படுவதில்லை.

சிட்ரிக் அமிலம் புகைப்படச் சுருள்களைத் துலக்கும் செயலாக்கத்தின் ஒரு பகுதியான நிறுத்து நீர்மமாகவும் பயன்படுத்தப்படுகின்றது. பொதுவாக படத் துலக்கியாகப் பயன்படுவது காரமாகும், ஆகவே நீரினால் நடுநிலையாக்குவதை விட ஒரு மிதமான அமிலத்தால் நடுநிலையாக்கினால், நிறுத்து நீர்மத்தின் செயல்திறன் அதிகரிக்கிறது.

வைரஸ் எதிர்ப்பு திசுக்களின் உற்பத்தியில் செயல்மிகு உள்ளடக்கப்பொருளாக சிட்ரிக் அமிலம் பயன்படுத்தப்படுகிறது.

அடிப்படை வண்ணத்தின் அமிலக் கார குறியீடு (pH) அளவை சமநிலைப்படுத்துவதற்காக உணவுப்பொருள் வண்ணமூட்டலிலும் சிட்ரிக் அமிலம் பயன்படுத்தப்படுகிறது.

சிட்ரிக் அமிலம் பிரதான மோட்சரெல்லா பாலாடைக்கட்டியின் தயாரிப்பின் முதல் படிகளில் முதிர்வூட்டும் காரணியாகப் பயன்படுத்தப்படலாம்.

1940-ஆம் ஆண்டுகளில் நடைபெற்ற மன்ஹட்டான் பணித்திட்டத்தின் போது லாந்தனைடுகளின் மொத்த அயனி பரிமாற்றப் பிரிப்பில் பயன்படுத்தப்படும் முதல் வெற்றிகரமான பரப்புக் கவர் பொருள் நீக்கியாக சிட்ரிக் அமிலமே அமைந்தது. 1950-ஆம் ஆண்டுகளில் இது மிகவும் செயல்திறன் அதிகமான EDTA ஆல் பதிலீடு செய்யப்பட்டது.

சிட்ரிக் அமிலம், துருப்பிடிக்காத எஃகின் மட்டுப்படுத்தல் செயலாக்கத்தில் நைட்ரிக் அமிலத்திற்கான சிறந்த மாற்றாகப் பயன்படுத்தப்படுகிறது (citrisurf)

தாமதப்படுத்தும் இயற்கையான சிமெண்ட் பொருளாக அமையும் வகையில் சிட்ரிக் அமிலத்தைப் பயன்படுத்தலாம். வேகமாகத் தங்கும் நேரத்தின் அளவை குறிப்பிடத்தக்க அளவு தாமதப்படுத்துகிறது.

பியர் உற்பத்தி செய்வதற்காக காய்ச்சும் நீரில் மாற்றங்களைக் கொடுக்க இல்லக் குடிபான (home brewers) உற்பத்தியாளர்களால் பயன்படுத்தப்படும் பல அமிலங்களில் சிட்ரிக் அமிலமும் ஒன்றாகும்.

உணவில் சேர்க்கும் பொருளாக
பண்புகள்
மற்றவை
பயன்கள்